
 28.5.2009
 BG
 Официален вестник на Европейския съюз
 L 130/36
 РЕШЕНИЕ НА СЪВМЕСТНИЯ КОМИТЕТ НА ЕИП
 No 40/2009
 от 17 март 2009 година
 за изменение на Протокол 31 към Споразумението за ЕИП относно сътрудничеството в специфични области извън четирите свободи
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално членове 86 и 98 от него,
 като има предвид, че:
 (1)
 Протокол 31 към Споразумението бе изменен с Решение на Съвместния комитет на ЕИП No 19/2008 от 1 февруари 2008 г. (1)
 (2)
 Целесъобразно е да се разшири сътрудничеството между договарящите се страни по Споразумението, като се добави Препоръка 2008/C 111/01 на Европейския парламент и на Съвета от 23 април 2008 г. за създаване на Европейска квалификационна рамка за обучение през целия живот (2),
 РЕШИ:
 Член 1
 След член 4, параграф 7 от протокол 31 към Споразумението се вмъква следният параграф:
 „8.
 Договарящите се страни се стремят да засилят сътрудничеството в рамките на следните актове на Общността:
 —
 32008 H 0506(01): Препоръка 2008/C 111/01 на Европейския парламент и на Съвета от 23 април 2008 г. за създаване на Европейска квалификационна рамка за обучение през целия живот (ОВ C 111, 6.5.2008 г., стр. 1).“
 Член 2
 Настоящото решение влиза в сила в деня след внасянето в Съвместния комитет на ЕИП на последната нотификация, предвидена в член 103, параграф 1 от Споразумението (3).
 Член 3
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 17 март 2009 година.
 За Съвместния комитет на ЕИП
 Председател
 Alan SEATTER
 (1) ОВ L 154, 12.6.2008 г., стр. 38.
 (2) ОВ C 111, 6.5.2008 г., стp. 1.
 (3) Без отбелязани конституционни изисквания.
 